|منتدى الشعر الشعبي العام - ابوذيات - دراميات - قفشات - poems تجد هنا مختلف الوان الـ شعر الشعر العام - قصائد - ابوذيات - دارميات - قفشات .. والمزيد|


اخر الاخبار :


| ||LinkBack||أدوات الموضوع||انواع عرض الموضوع|
|2008-04-22||#1|


:: مؤسسين الموقع ::


تورطت واعدت وحده وساعه واگف بالشمس
ها تجي ها ما تجيني احچي وي روحي بهمس
وفات عالموعد هوايه وروحي انحمست حمس
__
خابرتها وگلت وينچ روحي طلعت راح اروح
اني مو ناقص مشاكل گلبي ذاب من الجروح
گالت اصبر اني جيتك وحق سورة برى ونوح
__
وينچ انتي بأعلى صوتي اني وياها صحت
ساعه انتضرچ وحيل من الانتظار اني اتعبت
ضحكت وگالت حبيبي شبيك انته اتعصبت ؟؟؟
__
اني من عندك قريبه شويه بس اصبر عليه
راح تنسى انته كلشي من تحط ايدك بديـــه
گلت خل اصبر عليها حظي يمكن رحم بيه !
__
وبين ما اني انتظرها گمت اعيـــــــد بذكرياتي
شگد بنات مواعد اني وشگد شفت اّنه بحياتي
وأبــــد متذكرت وحــده حلـــوه وتحــقق مناتي
__
كـــــل بنات الواعدتهن غرني بس بيهن الصـــوت
ومن تجي وتگــعد گبالي چن عبــالك راح امـــوت
اتشاهد والبس ابيض واتخيل نار بيها وراح افوت
__
انجذب للصوت حيــــل واتخيلها ظلام وهي گمره
هــــذا حظي بكل حيــــاتي مانصح وياي مــــــره
احچي وأتعرف واصادق وماخذت من وكتي عبره
__
وگلت معقوله يامحمد حظك بهاي ايتجدد
ودگ عليّ جوالي گالت وينك انته يا محمد
كـَلت اني گبال عينچ انتي مو ام ثوب الاسود ؟
__
گالت اي . انته شفتني واني ما شفتــك يغـــــالي
گلـــــت اني عـن يمينچ وانتي صرتي عـن شمالي
بسرعه گالت شفتك اني انته لابس قميص برتقالي ؟
__
گلت الحمدلله شفتيني وبس وصلتي وعرفتيني
ومن اجــت گعدت بصفي گلـــــت وينچ كتلتيني
گالت بالشمس ما اطلع اني من گبل هذا روتيني
__
هي تحچي وياي واني ساكـــــــت ومصدوم حيـــــــــل
أتوقعتها حلــــــوه كلـــــش عيـــــون سوده وشفه هيل
بس يا حسافه خدها ظلمه لاگمر لا كهرباء والدنيه ليل
__
گلــــــت بيني وبين نفسي بلّــــشت هالبنت تچــــــذب
بس اني اعتب مـــــو عليچ عالگلـــــب لو ردت اعتب
ينتعش ويذوب صاير وعلى اصوات البنات ايدوخ ويحب
__
گالت احچي شبيك ساكت شو راح تفكيرك بعيد
گلــــت شحچيلچ شسولف روحي ما تقبل تهيد
ضحكت شويه بغرور وحسبتني بيها اتغزل واشيد
__
ما درت بالضيم اني وراح اموت من القهر
شلـــون اخلص منها اني جاي افكرلي بعذر
گلت احسن شي افضها روحي ما تحمل صبر
__
وبين ما اني افكر دگ عليّ جوالي اخـــــويه
ها دخيلك خويه گتله لازم احضر مات ابويه ؟
شو اخويه انگطع صوته گلت يمكن مات اخويه
__
موتت كل اهلي اني وما خلصت من البنت
گلت شلون يا ربي دخيلك بيها اني اتوهدنت
گمت اني وحيل ضايج وعلى ساس اتشنجت
__
گلت شفتي شلون حظي هذا اني من صرت
مره وحــده بكل حياتي ابــــد اني ما افرحت
روحي شوفي انسان ثاني وطلعت ما حاسبت
__
كيفت حيل وعبالك هسه طالع من سجن
ما حاسبت وهم اخلصت وراح ارجع مطمئن
وگلت توبه والف توبه بعد ما اصادق واحن
__
اسمعـــــوني يا شبـــــاب وأقرو كل الي كتبتــــه
هـــــذا هــــو الصار بيه وألكم اني هنــــــا سردته
ومن البنات اني اعتذر ومن كل گلب بقصتي جرحته .
تحىاتي القلبيه للجميع
محمد الفلوجي
:hello:
مواضيع ذات صلة ..:


تسهيلاً لزوارنا الكرام يمكنكم الرد ومشاركتنا فى الموضوع
|تستطيع نشر الموضوع في هذه المواقع بالضغط على ايقونة الموقع المراد النشر فيه .|
|أدوات الموضوع|
|انواع عرض الموضوع|

